स्थानीय तहको निर्वाचन अघि नै पूर्वाधार निर्माणका लागि सरकारले तिलाठी–कोइलाडी गाउँपालिकामा रु.४८ लाख पठाएको थियो । जुन रकम अझैसम्म पनि खर्च भएको छैन । बरु अहिले प्रमुख प्रशासक झाले ‘तिलाठीमा गाउँपालिकाको केन्द्र राख्नको लागि उपयुक्त भवन नभएको’ भन्दै कोइलाडीमै सार्नुपर्ने तर्क गरिरहेका छन् । झा भन्छन्, “केन्द्र सार्ने मामिलामा मेरो हात छैन, यो गाउँसभाले गरेको निर्णाय हो, तर आवश्यक पूर्वाधार जहाँ छ त्यहाँ केन्द्र राख्दा सजिलो हुन्छ भन्ने मेरो भनाइ हो ।”
